
REFERAT

privind  împuternicirea Primarului Municipiului Timişoara în vederea acordării autorizaţiilor de transport
Serviciul de transport public local de persoane prin curse regulate este parte componentă a serviciilor de transport public local, care la rândul lor fac parte din sfera serviciilor comunitare de utilitate publică.

Acest serviciu cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţii administrativ teritoriale, sub controlul şi coordonarea autorităţilor administraţiei publice locale, în scopul asigurării transportului public local de persoane.

Potrivit art. 17 alin. (1) lit. j) din Legea nr. 92/2007 privind transportul public local, consiliile locale autorizează transportatorii pentru realizarea de către aceştia a serviciului de transport public local.
Printre principalele obiective urmărite de către autorităţile administraţiei publice locale în domeniul serviciului de transport public local, conform art. 1 alin. (6) lit. a) din Legea nr. 92/2007 privind transportul public local, se numără înfiinţarea de compartimente sau servicii de specialitate pentru transportul public local, cu sau fără personalitate juridică.

De asemenea conform art. 20 alin.(6) din acelaşi act normativ mai sus amintit, ,,Autorităţile administraţiei publice locale şi judeţene sunt autorităţi de reglementare în domeniul transportului public local şi prin autorităţile de autorizare îşi exercită faţă de toţi operatorii de transport şi transportatorii autorizaţi, indiferent de modalitatea de gestiune adoptată, forma de proprietate sau modul de organizare, atribuţiile şi competenţele acordate prin <LLNK 12006    51 10 201   0 17>Legea nr. 51/2006 şi prin prezenta lege.”

Totodată art. 36 alin.(2) lit. c) şi alin. (6) lit. a) pct. 6 din Legea nr. 215/2001 privind administraţia publică locală, stipulează:
,,Art. 36
(2) Consiliul local exercită următoarele categorii de atribuţii:    

c) atribuţii privind administrarea domeniului public şi privat al comunei, oraşului sau municipiului;    

(6) În exercitarea atribuţiilor prevăzute la alin. (2) lit. d), consiliul local:

    a) asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind:

    14. serviciile comunitare de utilitate publică: alimentare cu apă, gaz natural, canalizare, salubrizare, energie termică, iluminat public şi transport public local, după caz;”

Conform Regulamentului-cadru de acordare a autorizaţiilor de transport în domeniul serviciilor de transport public local, aprobat prin Ordinul nr. 207/2007, autorizaţia de transport se acordă/se respinge prin dispoziţie a primarului.

Luând în considerare toate cele mai sus prezentate propunem aprobarea unei hotărâri prin care Primarul Municipiului Timişoara să fie împuternicit să acorde autorizaţii de transport.

